pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-สธ. เตือนรับประทานอาหารร่วมกัน จุดเสี่ยงติดโควิด 19 ย้ำการ์ดอย่าตก
วันพุธที่ 31 มีนาคม 2564
สธ. เตือนรับประทานอาหารร่วมกัน จุดเสี่ยงติดโควิด 19 ย้ําการ์ดอย่าตก
กระทรวงสาธารณสุข เตือนการรับประทานอาหารร่วมกัน มีโอกาสแพร่และรับเชื้อโควิด 19 ได้ รวมทั้งการเดินทางและพบญาติผู้ใหญ่ช่วงเทศกาลสงกรานต์ ย้ําให้ปฏิบัติตามมาตรการป้องกันตนเองเคร่งครัด การ์ดอย่าตก ป้องกันการแพร่กระจายเชื้อ
กระทรวงสาธารณสุข เตือนการรับประทานอาหารร่วมกัน มีโอกาสแพร่และรับเชื้อโควิด 19 ได้ รวมทั้งการเดินทางและพบญาติผู้ใหญ่ช่วงเทศกาลสงกรานต์ ย้ําให้ปฏิบัติตามมาตรการป้องกันตนเองเคร่งครัด การ์ดอย่าตก ป้องกันการแพร่กระจายเชื้อ ส่วนการฉีดวัคซีนกลุ่มเป้าหมายเป็นไปตามแผน เตรียมระบบทุกจังหวัดให้พร้อมฉีดวัคซีนประชาชนล็อตใหญ่ในเดือนมิถุนายนนี้
วันนี้ (31 มีนาคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์เฉวตสรร นามวาท รักษาราชการแทนผู้อํานวยการกองควบคุมโรคและภัยสุขภาพในภาวะฉุกเฉิน กรมควบคุมโรค แถลงสถานการณ์โรคโควิด 19 ว่า วันนี้ประเทศไทยมีผู้ติดเชื้อรายใหม่ 42 ราย มาจากระบบเฝ้าระวังในโรงพยาบาล 19 ราย ค้นหาเชิงรุกในชุมชน 5 ราย และเดินทางมาจากต่างประเทศ 18 ราย ไม่มีผู้เสียชีวิต และรักษาหายเพิ่มขึ้น 47 ราย ทําให้การติดเชื้อระลอกใหม่ตั้งแต่วันที่ 15 ธันวาคม 2563 - 31 มีนาคม 2564มีผู้รักษาหายแล้ว 23,249 ราย อยู่ระหว่างการรักษา 1,343 ราย และเสียชีวิตสะสม 34 คน ในวันนี้พบผู้ติดเชื้อใน 3 จังหวัด ได้แก่ กทม. 10 ราย สมุทรสาคร 11 ราย สมุทรปราการ 3 ราย
นายแพทย์เฉวตรสรรกล่าวต่อว่า สําหรับกรณีการพบผู้ติดเชื้อจากค้นหาเชิงรุกที่เป็นตํารวจตรวจคนเข้าเมือง (ตม.) รายใหม่อีก 3 ราย พบว่ามีการรับประทานอาหารร่วมกับเจ้าหน้าที่ที่ติดเชื้อรายก่อนหน้า มีการถอดหน้ากาก และพูดคุยกันระหว่างรับประทานอาหาร ทําให้มีโอกาสแพร่และรับเชื้อสูง นอกจากนี้ จากการสอบสวนโรคยังพบเจ้าหน้าที่บริการตักอาหารให้กับผู้ต้องกักที่หย่อนมาตรการป้องกันตนเอง เช่น สวมชุด PPE ไม่ถูกต้อง ไม่เคร่งครัดในการสวมหน้ากาก จึงทําให้เกิดการติดเชื้อ ขณะนี้ได้ปรับบริการอาหารผู้ต้องกักเป็นอาหารกล่อง เพื่อลดการสัมผัสลดความเสี่ยงการรับและแพร่เชื้อ
นอกจากนี้ ในช่วงเทศกาลสงกรานต์ มีวันหยุดยาว ประชาชนเดินทางเป็นจํานวนมาก โดยเฉพาะการเดินทางด้วยรถสาธารณะ มีความเสี่ยงติดเชื้อได้ ต้องเข้มมาตรการป้องกันตนเอง ควรสวมหน้ากากอนามัยตลอดเวลา พกเจลแอลกอฮอล์ และหมั่นล้างมือ หากมีไข้ ไอ ขอให้งดการเดินทางออกไปก่อน สําหรับลูกหลานที่กลับไปเยี่ยมญาติผู้ใหญ่ ขอให้หลีกเลี่ยงการกอดสัมผัสผู้สูงอายุ รักษาระยะห่าง และสวมหน้ากากตลอดเวลา เพราะมีโอกาสแพร่เชื้อโควิด 19 ให้กับผู้สูงอายุได้ เพื่อความปลอดภัยของผู้ที่เรารัก
ส่วนการฉีดวัคซีนโควิด 19 ข้อมูลตั้งแต่วันที่ 28 กุมภาพันธ์ - 30 มีนาคม 2564 ฉีดวัคซีนกลุ่มเป้าหมายแล้ว 180,477 โดส แบ่งเป็นฉีดเข็มแรก จํานวน 151,413 ราย ฉีดเข็มที่ 2 จํานวน 29,064 ราย เป็นไปตามแผนที่วางไว้ สําหรับแผนกระจายวัคซีนซิโนแวค 8 แสนโดสที่จะเริ่มฉีดในเดือนเมษายนนี้ในทุกจังหวัด โดยส่งให้ 22 จังหวัด ฉีดเพื่อควบคุมการระบาดใน 6 จังหวัด จํานวน 3.5 แสนโดส, ฟื้นฟูเศรษฐกิจในพื้นที่ท่องเที่ยว 8 จังหวัด จํานวน 2.4 แสนโดส และพื้นที่ชายแดน 8 จังหวัด จํานวน 5 หมื่นโดส และส่งให้จังหวัดใหม่ที่ยังไม่เคยได้รับการจัดสรรวัคซีน จํานวน 52 จังหวัด รวม 1.6 แสนโดส ฉีดให้กับบุคลากรการแพทย์และสาธารณสุข เจ้าหน้าที่ด่านหน้า อสม. ซึ่งจะช่วยให้ระบบการฉีดวัคซีนของทุกจังหวัดมีความพร้อมบริการประชาชนทั่วประเทศ เมื่อเริ่มฉีดวัคซีนล็อตใหญ่ในเดือนมิถุนายนนี้
**************************** 31 มีนาคม 2564
รัฐบาลไทย-ข่าวทำเนียบรัฐบาล-“รัฐวิสาหกิจยังคงเบิกจ่ายงบลงทุนได้ตามเป้าหมายอย่างต่อเนื่อง ดันการลงทุนภาครัฐกระตุ้นเศรษฐกิจ”
วันพุธที่ 31 มีนาคม 2564
“รัฐวิสาหกิจยังคงเบิกจ่ายงบลงทุนได้ตามเป้าหมายอย่างต่อเนื่อง ดันการลงทุนภาครัฐกระตุ้นเศรษฐกิจ”
ณ สิ้นเดือนกุมภาพันธ์ 2564 รัฐวิสาหกิจ 43 แห่ง ที่ สคร. กํากับดูแลโดยตรงมีผลการเบิกจ่ายงบลงทุนสะสม ส่วนใหญ่เป็นไปตามแผน โดยสามารถเบิกจ่ายได้ 94,048 ล้านบาท หรือคิดเป็นร้อยละ 99 ของแผนการเบิกจ่ายสะสม
นางปานทิพย์ ศรีพิมล ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า ณ สิ้นเดือนกุมภาพันธ์ 2564 รัฐวิสาหกิจ 43 แห่ง ที่ สคร. กํากับดูแลโดยตรงมีผลการเบิกจ่ายงบลงทุนสะสม ส่วนใหญ่เป็นไปตามแผน โดยสามารถเบิกจ่ายได้ 94,048 ล้านบาท หรือคิดเป็นร้อยละ 99 ของแผนการเบิกจ่ายสะสม ประกอบด้วยการเบิกจ่ายงบลงทุน 5 เดือนของรัฐวิสาหกิจระบบปีงบประมาณ (ตั้งแต่เดือนตุลาคม 2563 - เดือนกุมภาพันธ์ 2564) 34 แห่ง จํานวน 78,566 ล้านบาท หรือคิดเป็นร้อยละ 97 ของแผนการเบิกจ่ายสะสม และการเบิกจ่ายงบลงทุน 2 เดือนของรัฐวิสาหกิจระบบปีปฏิทิน (เดือนมกราคม 2564 - กุมภาพันธ์ 2564 ) 9 แห่ง จํานวน 15,482 ล้านบาท หรือคิดเป็นร้อยละ 108 ของแผนเบิกจ่ายสะสม
นางสาวปิยวรรณ ล่ามกิจจา ที่ปรึกษาด้านพัฒนารัฐวิสาหกิจ กล่าวเสริมว่า ช่วงต้นปี 2564 รัฐวิสาหกิจหลายแห่งสามารถเบิกจ่ายได้สูงกว่าแผน เช่น บริษัท ท่าอากาศยานไทย จํากัด (มหาชน) การรถไฟแห่งประเทศไทย (รฟท.) การรถไฟฟ้าขนส่งมวลชนแห่งประเทศไทย (รฟม.) การไฟฟ้าฝ่ายผลิตแห่งประเทศไทย (กฟผ.) และการไฟฟ้าส่วนภูมิภาค (กปภ.) โดยมีโครงการลงทุนขนาดใหญ่ที่สามารถเบิกจ่ายได้สูงกว่าแผน อาทิ โครงการรถไฟฟ้าสายสีส้ม ช่วงศูนย์วัฒนธรรมฯ - มีนบุรี ของ รฟม. โครงการรถไฟฟ้าชานเมือง (สายสีแดง) ช่วงบางซื่อ - รังสิต ของ รฟท. งานก่อสร้างปรับปรุงขยายระบบประปาของ กปภ. โครงการทางพิเศษสายพระราม 3 - ดาวคะนอง - วงแหวนรอบนอกตะวันตกของการทางพิเศษแห่งประเทศไทย (กทพ.) และโครงการปรับปรุงระบบส่งภาคตะวันออกเสริมความมั่นคงของ กฟผ. ทั้งนี้ มีโครงการลงทุนขนาดใหญ่ที่เบิกจ่ายล่าช้า เช่น โครงการรถไฟความเร็วสูงไทย - จีน ระยะที่ 1 (ช่วงกรุงเทพมหานคร - นครราชสีมา) ของ รฟท. โครงการโรงไฟฟ้าบางปะกง (ทดแทนเครื่องที่ 1 - 2) ของ กฟผ. โครงการพัฒนาระบบส่งและจําหน่ายระยะที่ 1 ของการไฟฟ้าส่วนภูมิภาค แผนก่อสร้างศูนย์บริหารทางพิเศษ กทพ. (ระยะที่ 2) ของ กทพ. และโครงการก่อสร้างรถไฟทางคู่ ช่วงลพบุรี - ปากน้ําโพ ของ รฟท.
นางปานทิพย์ ศรีพิมล ผู้อํานวยการ สคร. กล่าวสรุปว่า ในเดือนกุมภาพันธ์ 2564 ภาพรวมของรัฐวิสาหกิจยังคงสามารถเบิกจ่ายงบลงทุนได้ดีและเป็นไปตามแผน สําหรับโครงการลงทุนที่เริ่มมีการเบิกจ่ายล่าช้า สคร. จะเข้าไปร่วมตรวจสอบสาเหตุและแก้ไขปัญหากับรัฐวิสาหกิจอย่างใกล้ชิดเพื่อให้การลงทุนของรัฐวิสาหกิจเป็นไปตามเป้าหมายและช่วยสนับสนุนนโยบายรัฐบาลในเรื่องการลงทุนภาครัฐ นอกจากนี้ สคร. ได้พัฒนาระบบติดตามและรายงานข้อมูลผลการเบิกจ่ายงบลงทุน (Dashboard) ของรัฐวิสาหกิจ ให้มีฐานข้อมูลที่รวดเร็วยิ่งขึ้นและทุกคนสามารถเข้าดูได้ผ่านเว็บไซต์ของ สคร. ซึ่งคาดว่าจะแล้วเสร็จในเร็วๆ นี้ โดยระบบ Dashboard จะทําให้การกํากับและติดตามการดําเนินงานการเบิกจ่ายงบลงทุนของรัฐวิสาหกิจได้อย่างมีประสิทธิภาพมากยิ่งขึ้น
รัฐบาลไทย-ข่าวทำเนียบรัฐบาล-กรมบัญชีกลางปรับปรุงหลักเกณฑ์การเบิกจ่ายตรงค่ารักษาพยาบาล สำหรับผู้ป่วยกลุ่มโรครูมาติก เริ่ม 16 เม.ย. 64
วันพุธที่ 31 มีนาคม 2564
กรมบัญชีกลางปรับปรุงหลักเกณฑ์การเบิกจ่ายตรงค่ารักษาพยาบาล สําหรับผู้ป่วยกลุ่มโรครูมาติก เริ่ม 16 เม.ย. 64
กรมบัญชีกลางในฐานะหน่วยงานที่กํากับดูแลเงินสวัสดิการเกี่ยวกับการรักษาพยาบาลของข้าราชการและบุคคลในครอบครัว ได้ดําเนินการกําหนดหลักเกณฑ์และแนวทางปฏิบัติในการเบิกจ่ายค่ารักษาพยาบาลสําหรับผู้ป่วยซึ่งจําเป็นต้องใช้ยาที่มีค่าใช้จ่ายสูง ตั้งแต่ปี 2553
นายประภาศ คงเอียด อธิบดีกรมบัญชีกลาง เปิดเผยว่า กรมบัญชีกลางในฐานะหน่วยงานที่กํากับดูแลเงินสวัสดิการเกี่ยวกับการรักษาพยาบาลของข้าราชการและบุคคลในครอบครัว ได้ดําเนินการกําหนดหลักเกณฑ์และแนวทางปฏิบัติในการเบิกจ่ายค่ารักษาพยาบาลสําหรับผู้ป่วยซึ่งจําเป็นต้องใช้ยาที่มีค่าใช้จ่ายสูง ตั้งแต่ปี 2553 โดยกําหนดหลักเกณฑ์การเบิกจ่ายค่ายาจํานวน 3 รายการ สําหรับผู้ป่วยกลุ่มโรครูมาติก (Rheumatic Disease Prior Authorization : RDPA) ประกอบด้วย โรคข้ออักเสบรูมาตอยด์ โรคข้อกระดูกสันหลังอักเสบติดยึด และโรคข้ออักเสบสะเก็ดเงิน ปัจจุบันเทคโนโลยีทางการแพทย์มีความก้าวหน้าเป็นอย่างสูง จึงทําให้มีรายการยาชีววัตถุ (Biologic drugs) หรือยาสังเคราะห์มุ่งเป้า (Targeted therapies) ซึ่งเป็นยาที่มีค่าใช้จ่ายสูงที่ใช้ในการรักษากลุ่มโรครูมาติกเพิ่มมากขึ้น กรมบัญชีกลางร่วมกับสมาคมรูมาติสซั่มแห่งประเทศไทย และผู้เชี่ยวชาญในสาขาวิชาชีพที่เกี่ยวข้อง พิจารณาปรับปรุงหลักเกณฑ์สําหรับผู้ป่วยกลุ่มโรครูมาติก เพื่อให้ผู้ป่วยได้รับการรักษาที่มีคุณภาพและครอบคลุมการรักษาที่จําเป็นมากขึ้น รวมทั้งเพิ่มการเข้าถึงยาในกลุ่มผู้ป่วยเด็ก โดยกําหนดรายการยาจํานวน 8 รายการ สําหรับผู้ป่วยกลุ่มโรครูมาติกให้สามารถเบิกจ่ายตรงได้ ประกอบด้วย โรคข้ออักเสบรูมาตอยด์ โรคข้อและกระดูกสันหลังอักเสบ โรคข้ออักเสบไม่ทราบสาเหตุในเด็กชนิดมีอาการทางซิสเต็มมิก และโรคข้ออักเสบไม่ทราบสาเหตุในเด็กชนิดไม่มีอาการทางทางซิสเต็มมิก โดยจะเริ่มใช้สําหรับค่ารักษาพยาบาลที่เกิดขึ้นตั้งแต่วันที่ 16 เมษายน 2564 เป็นต้นไป
การเบิกค่ายารักษาผู้ป่วยกลุ่มโรครูมาติกข้างต้นในระบบเบิกจ่ายตรง ให้สถานพยาบาลดําเนินการลงทะเบียนแพทย์ผู้รักษา ผู้ป่วย และส่งข้อมูลตามโปรโตคอลที่กําหนดในระบบ RDPA เพื่อขออนุมัติเบิกจ่ายค่ายา หรือขอต่ออายุการเบิกจ่ายค่ายา หรือขอหยุดการใช้ยา สําหรับผู้ป่วยรายเดิมที่เคยได้รับการอนุมัติเบิกจ่ายค่ายาในระบบ RDPA แล้ว ให้เบิกจ่ายตรงค่ายาได้จนกว่าจะหยุดการรักษาด้วยยาดังกล่าว
อธิบดีกรมบัญชีกลาง กล่าวเพิ่มเติมว่า การเบิกจ่ายค่ายาของสถานพยาบาลที่ผ่านมามีการส่งเบิกค่ายาเกินอัตราที่กรมบัญชีกลางกําหนดส่งผลให้ต้องมีการเรียกเงินคืนค่ารักษาพยาบาลจากสถานพยาบาล และอาจเกิดข้อโต้แย้งจากสถานพยาบาล ดังนั้น เพื่อให้การส่งเบิกค่ายาของสถานพยาบาลเป็นไปอย่างถูกต้อง จึงกําหนดอัตราเบิกจ่ายค่ายา บางรายการ โดยให้ใช้กับการรักษาทุกข้อบ่งชี้ เช่น ยา Infliximab และ Secukinumab ใช้ในการรักษาสําหรับผู้ป่วยกลุ่มโรครูมาติกและผู้ป่วยกลุ่มโรคผิวหนังเรื้อรัง เป็นต้น ทั้งนี้จะมีการทบทวนอัตราการเบิกค่ายาอย่างน้อยปีละ 1 ครั้ง สําหรับอัตราเบิกจ่ายค่ายาที่กําหนดนั้น ให้มีผลใช้บังคับสําหรับค่ารักษาพยาบาลที่เกิดขึ้น ตั้งแต่วันที่ 1 มิถุนายน 2564 เป็นต้นไป โดยสามารถสอบถามรายละเอียดเพิ่มเติมได้ที่ กองสวัสดิการค่ารักษาพยาบาล กรมบัญชีกลาง หมายเลข 02 127 7000 ต่อ 6850 ในวัน เวลาราชการ
รัฐบาลไทย-ข่าวทำเนียบรัฐบาล-รมว.สุริยะ ให้ คณะผู้บริหาร บริษัท พานาโซนิค แมเนจเม้นท์ (ประเทศไทย) เข้าพบ
วันพุธที่ 31 มีนาคม 2564
รมว.สุริยะ ให้ คณะผู้บริหาร บริษัท พานาโซนิค แมเนจเม้นท์ (ประเทศไทย) เข้าพบ
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม   ให้ คณะผู้บริหาร บริษัท พานาโซนิค แมเนจเม้นท์ (ประเทศไทย) เข้าพบ ณ ห้องประชุมชุณหะวัณ ชั้น 3 สปอ.
วันนี้ (31 มีนาคม 2564) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายอิโตะ ฮิเดคาสึ ประธานเจ้าหน้าที่บริหาร กลุ่มบริษัทพานาโซนิคในประเทศไทย และกรรมการผู้จัดการ บริษัท พานาโซนิค แมเนจเม้นท์ (ประเทศไทย) จํากัด และคณะเข้าพบ เพื่อหารือเกี่ยวกับทิศทางการปรับกลยุทธ์การดําเนินธุรกิจใหม่ของพานาโซนิคในประเทศไทยให้สอดรับกับการเปลี่ยนแปลงทางเศรษฐกิจและอุตสาหกรรมแห่งอนาคต โดยมีนายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นางสาวสุชาดา แทนทรัพย์ โฆษกกระทรวงอุตสาหกรรม และนายณัฐพล รังสิตพล อธิบดีกรมส่งเสริมอุตสาหกรรม เข้าร่วมด้วย ณ ห้องประชุมชุณหะวัณ ชั้น 3 สปอ.
รัฐบาลไทย-ข่าวทำเนียบรัฐบาล-รองปลัดฯวรวรรณ เป็นประธานการประชุมผู้บริหาร สปอ.
วันพุธที่ 31 มีนาคม 2564
รองปลัดฯวรวรรณ เป็นประธานการประชุมผู้บริหาร สปอ.
นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมผู้บริหาร สปอ.  ณ ห้อง อก.1 ชั้น 2 สปอ.
วันนี้ (31 มีนาคม 64) นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมผู้บริหารของสํานักงานปลัดกระทรวงอุตสาหกรรม ซึ่งที่ประชุมฯ ได้มีการติดตามผลการเบิกจ่ายงบประมาณ ปี 2564 และชี้แจงรายละเอียดงบประมาณรายจ่ายประจําปีงบประมาณ พ.ศ. 2565 ของสํานักงานฯ โดยมีผู้บริหารหน่วยงานและผู้ที่เกี่ยวข้องเข้าร่วมประชุมฯ ณ ห้อง อก.1 ชั้น 2 สปอ.
รัฐบาลไทย-ข่าวทำเนียบรัฐบาล-กรมทางหลวง อำนวยความสะดวกและปลอดภัยช่วงเทศกาลสงกรานต์ 2564 เพื่อรองรับการเดินทางของประชาชน พร้อมเปิดฟรีชั่วคราวมอเตอร์เวย์หมายเลข 6
วันพุธที่ 31 มีนาคม 2564
กรมทางหลวง อํานวยความสะดวกและปลอดภัยช่วงเทศกาลสงกรานต์ 2564 เพื่อรองรับการเดินทางของประชาชน พร้อมเปิดฟรีชั่วคราวมอเตอร์เวย์หมายเลข 6
นายสราวุธ ทรงศิวิไล อธิบดีกรมทางหลวง เปิดเผยว่า ในช่วงเทศกาลสงกรานต์ระหว่างวันที่ 10 เม.ย. 64 – 15 เม.ย. 64 คาดว่าจะมีประชาชนเดินทางกลับภูมิลําเนาและท่องเที่ยวเป็นจํานวนมาก กรมทางหลวงจึงได้เตรียมความพร้อมในการอํานวยความสะดวกและปลอดภัย
เพื่อรองรับการเดินทางของประชาชนสู่ภูมิภาคต่างๆ ตั้งเป้าลดการเกิดอุบัติเหตุ ผู้บาดเจ็บและผู้เสียชีวิตบนโครงข่ายทางหลวงอย่างน้อยร้อยละ 5 ซึ่งเป็นไปตามข้อสั่งการของนายศักดิ์สยาม ชิดชอบ รัฐมนตรีว่าการกระทรวงคมนาคม โดยได้สั่งการให้สํานักงานทางหลวงและแขวงทางหลวงทั่วประเทศ ดําเนินการตรวจสอบป้ายจราจร สัญญาณไฟจราจร ไฟฟ้าแสงสว่างและไฟกะพริบให้พร้อมใช้งาน ตรวจสอบและแก้ไขจุดเสี่ยงและจุดอันตราย พร้อมบํารุงรักษาทางหลวงให้อยู่ในสภาพดี จัดรถบริการช่วยเหลือฉุกเฉิน เพื่อช่วยเหลือผู้ใช้ทางเมื่อเกิดอุบัติเหตุหรือรถเสียและยังได้ขอความร่วมมือผู้รับจ้างคืนผิวทางในพื้นที่ก่อสร้างทุกโครงการ ซึ่งหากพบว่ามีปริมาณจราจรหนาแน่นจะทําการประสานงานกับตํารวจทางหลวง ในการสนับสนุนการอํานวยความสะดวกด้านการจราจรหรือการจัดช่องทางพิเศษ (Reversible Lane) เพื่อให้การเดินทางของประชาชนเป็นไปอย่างสะดวกรวดเร็วยิ่งขึ้น
ทั้งนี้ กรมทางหลวงได้จัดตั้งจุดให้บริการทั่วไทย 421 แห่ง โดยได้บูรณาการร่วมกับตํารวจทางหลวงและหน่วยงานในพื้นที่ ซึ่งภายในจุดบริการทั่วไทยจะมีเจ้าหน้าที่พร้อมให้บริการประชาชนผู้ใช้ทางตลอด 24 ชั่วโมง อาทิ การให้ข้อมูลเส้นทาง แนะนําเส้นทางเลือก บริการน้ําดื่ม รวมทั้ง แอลกอฮอล์เจลล้างมือ หน้ากากอนามัย เพื่อป้องกันและควบคุมเชื้อไวรัส โควิด-19 พร้อมทั้งได้จัดเตรียมจุดห้องน้ําบริการประชาชน 581 แห่ง (ในพื้นที่หมวดทางหลวงทั่วประเทศ) อีกด้วย
อธิบดีกรมทางหลวง กล่าวต่อไปว่า กรมทางหลวงได้ยกเว้นค่าธรรมเนียมผ่านทางบนทางหลวงพิเศษหมายเลข 7 กรุงเทพ – ชลบุรี – พัทยา ทางหลวงพิเศษหมายเลข 9 บางปะอิน – บางพลี และพระประแดง – ต่างระดับบางขุนเทียน ตั้งแต่เวลา 00.01 น. ของวันที่ 9 เมษายน 2564 ถึง เวลา 24.00 น. ของวันที่ 16 เมษายน 2564 นอกจากนี้ จะเปิดให้บริการวิ่งฟรีชั่วคราวบนทางหลวงพิเศษหมายเลข 6 ช่วง ปากช่อง – สีคิ้ว ระยะทาง 35.75 กิโลเมตร ตั้งแต่วันที่ 9 – 19 เมษายน 2564 เพื่อรองรับการเดินทางสู่ภาคตะวันออกเฉียงเหนืออีกด้วย โดยผู้ใช้ทางสามารถติดตามการรายงานสภาพจริงการจราจร Online แบบ Real time ผ่านแอพพลิเคชั่น M-Traffic (ทางหลวงพิเศษ) / Thailand Highway Traffic และ QR code รวมทั้ง เฟสบุ๊ค “ศูนย์บริหารจัดการจราจรและอุบัติเหตุกรมทางหลวง” อย่างไรก็ตาม ขอความร่วมมือผู้ใช้ทางขับขี่ด้วยความระมัดระวังปฏิบัติตามกฎจราจร วางแผนการเดินทางล่วงหน้า เตรียมร่างกาย ให้พร้อม เพื่อความปลอดภัยของท่านและผู้ร่วมทาง
หากประชาชนต้องการสอบถามข้อมูลการเดินทางเพิ่มเติมหรือแจ้งเหตุด่วนเหตุร้ายระหว่างเดินทาง สามารถติดต่อได้ที่สายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง) สายด่วนมอเตอร์เวย์ 1586 กด 7 และตํารวจทางหลวง 1193
รัฐบาลไทย-ข่าวทำเนียบรัฐบาล-การขอความร่วมมือประชาชนและผู้ประกอบการปฏิบัติตามเงื่อนไขโครงการเราชนะ
วันพุธที่ 31 มีนาคม 2564
การขอความร่วมมือประชาชนและผู้ประกอบการปฏิบัติตามเงื่อนไขโครงการเราชนะ
ที่ผ่านมากระทรวงการคลังได้รับเบาะแสเกี่ยวกับการทุจริตของผู้ประกอบการร้านค้า ผู้ให้บริการที่เข้าร่วมโครงการเราชนะ (โครงการฯ) รวมถึงประชาชนที่มีพฤติกรรมการใช้จ่ายวงเงินสิทธิ์ไม่เป็นไปตามวัตถุประสงค์ของโครงการฯ
นางสาวกุลยา ตันติเตมิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ที่ผ่านมากระทรวงการคลังได้รับเบาะแสเกี่ยวกับการทุจริตของผู้ประกอบการร้านค้า ผู้ให้บริการที่เข้าร่วมโครงการเราชนะ (โครงการฯ) รวมถึงประชาชนที่มีพฤติกรรมการใช้จ่ายวงเงินสิทธิ์ไม่เป็นไปตามวัตถุประสงค์ของโครงการฯ เช่น การแลกวงเงินสิทธิ์เป็นเงินสด การขึ้นราคาสินค้าอย่างไม่เป็นธรรม เป็นต้น ซึ่งกระทรวงการคลังได้เร่งรัดดําเนินการติดตามและตรวจสอบการกระทําทุจริตในกรณีต่าง ๆ รวมถึงประสานขอความร่วมมือกระทรวงพาณิชย์ สํานักงานตํารวจแห่งชาติ และหน่วยงานที่เกี่ยวข้องในการดําเนินการดังกล่าว โดยหากตรวจสอบพบว่ามีการกระทําผิดเงื่อนไขจริง จะระงับการใช้เครื่องรูดบัตรอิเล็กทรอนิกส์ (เครื่อง EDC) หรือแอปพลิเคชัน “ถุงเงิน” ของร้านค้า และดําเนินการตามกฎหมายที่เกี่ยวข้องต่อไป ดังนั้น กระทรวงการคลังขอความร่วมมือประชาชนในการรักษาสิทธิ์ของตนเอง และขอให้ผู้ประกอบการร้านค้าและผู้ให้บริการที่เข้าร่วมโครงการฯ ปฏิบัติตามหลักเกณฑ์เงื่อนไขของโครงการฯ ทั้งนี้ ประชาชนที่พบเห็นพฤติกรรมที่ไม่เป็นไปตามเงื่อนไขของโครงการฯ สามารถแจ้งเบาะแส รวมถึงส่งหลักฐานการกระทําผิดเงื่อนไข ทางไปรษณีย์มาที่สํานักงานเศรษฐกิจการคลัง กระทรวงการคลัง ถนนพระรามที่ 6 แขวงพญาไท เขตพญาไท กรุงเทพฯ 10400 หรือทางไปรษณีย์อิเล็กทรอนิกส์ (e-Mail) ของโครงการเราชนะที่ wewin@fpo.go.th
โฆษกกระทรวงการคลังได้แถลงเพิ่มเติมถึงความคืบหน้าของโครงการเราชนะ ณ วันที่ 31 มีนาคม 2564 ดังนี้ 1) ประชาชนกลุ่มผู้ถือบัตรสวัสดิการแห่งรัฐ จํานวน 13.7 ล้านคน ได้มีการใช้จ่ายตั้งแต่วันที่ 5 กุมภาพันธ์ 2564 เป็นต้นมา จํานวน 70,010 ล้านบาท 2) ประชาชนกลุ่มที่อยู่ในระบบฐานข้อมูลของแอปพลิเคชัน “เป๋าตัง” ในโครงการเราเที่ยวด้วยกันและคนละครึ่ง และกลุ่มประชาชนทั่วไปที่ลงทะเบียนทางเว็บไซต์ www.เราชนะ.com ที่ผ่านการคัดกรองคุณสมบัติเบื้องต้นและยืนยันการใช้สิทธิ์ร่วมโครงการเราชนะแล้ว จํานวน 16.8 ล้านคน และมีการใช้จ่ายวงเงินสิทธิ์สะสมตั้งแต่วันที่ 18 กุมภาพันธ์ 2564 เป็นต้นมา จํานวน 102,915 ล้านบาท และ 3) ประชาชนกลุ่มผู้ที่ต้องการความช่วยเหลือเป็นพิเศษที่ผ่านการคัดกรองคุณสมบัติแล้ว จํานวน 2.0 ล้านคน มียอดใช้จ่ายวงเงินสิทธิ์สะสมตั้งแต่วันที่ 5 มีนาคม 2564 เป็นต้นมา จํานวน 10,800 ล้านบาท ทําให้มีผู้ได้รับสิทธิ์ในโครงการเราชนะแล้ว รวมทั้งสิ้น จํานวน 32.5 ล้านคน คิดเป็นมูลค่าการใช้จ่ายหมุนเวียนในระบบเศรษฐกิจไทยแล้วกว่า 183,725 ล้านบาท ซึ่งเป็นการใช้จ่ายผ่านผู้ประกอบการร้านธงฟ้าราคาประหยัดพัฒนาเศรษฐกิจท้องถิ่นที่มีแอปพลิเคชัน “ถุงเงิน” ร้านค้าคนละครึ่งที่ตกลงยินยอมเข้าร่วมโครงการเราชนะ รวมถึงผู้ประกอบการร้านค้าและผู้ให้บริการที่ลงทะเบียนเข้าร่วมโครงการเราชนะ จํานวนทั้งสิ้นมากกว่า 1.2 ล้านกิจการ
สํานักงานเศรษฐกิจการคลัง โทร. 0 2273 9020 ต่อ 3423 3424 3425 3427 และ 3429 (เฉพาะวันและเวลาราชการ)
Call Center ธนาคารกรุงไทย จํากัด (มหาชน) โทร. 0 2111 1122 (ตลอด 24 ชั่วโมง)
รัฐบาลไทย-ข่าวทำเนียบรัฐบาล-รองปลัดจุลพงษ์ฯ มอบวุฒิบัตรผู้ผ่านการฝึกอบรมการบริหารจัดการโลจิสติกส์และซัพพลายเชนในกระบวนการผลิต Manufacturing Logistics Operations
วันพุธที่ 31 มีนาคม 2564
รองปลัดจุลพงษ์ฯ มอบวุฒิบัตรผู้ผ่านการฝึกอบรมการบริหารจัดการโลจิสติกส์และซัพพลายเชนในกระบวนการผลิต Manufacturing Logistics Operations
นายจุลพงษ์ ทวีศรี รองปลัดกระทรวงอุตสาหกรรม  มอบวุฒิบัตรผู้ผ่านการฝึกอบรมการบริหารจัดการโลจิสติกส์และซัพพลายเชนในกระบวนการผลิต Manufacturing Logistics Operations  ณ ห้องมุขมนตรี โรงแรมเจริญโฮเต็ล อําเภอเมือง จังหวัดอุดรธานี
จังหวัดอุดรธานี : วันนี้ (31 มีนาคม 2564) นายจุลพงษ์ ทวีศรี รองปลัดกระทรวงอุตสาหกรรม เป็นประธานมอบวุฒิบัตรและกล่าวแสดงความยินดีแก่ผู้ผ่านการฝึกอบรม หลักสูตรการบริหารจัดการโลจิสติกส์และซัพพลายเชนในกระบวนการผลิต Manufacturing Logistics Operations ภายใต้โครงการเพิ่มขีดความสามารถการบริหารจัดการโลจิสติกส์และโซ่อุปทานภาคอุตสาหกรรม ปีงบประมาณ 2564 ในพื้นที่จังหวัดอุดรธานี จํานวน 30 คน โดยจะนําความรู้ที่ได้ไปประยุกต์ใช้เพื่อเพิ่มขีดความด้านโลจิสติกส์ ซัพพลายเชนและลดต้นทุนของสถานประกอบการได้อย่างมีประสิทธิภาพ
โดยมีนายติณห์ เจริญใจ ผู้อํานวยการศูนย์ส่งเสริมอุตสาหกรรมภาคที่ 4 นางสาวชลาริน นิลพิฤกษ์ ผู้อํานวยการกองโลจิสติกส์ นายเจษฎา ถาวรศักดิ์ ผู้อํานวยการกลุ่มนโยบายและประสานเครือข่าย และเจ้าหน้าที่กองโลจิสติกส์ กรมส่งเสริมอุตสาหกรรม ร่วมงาน ณ ห้องมุขมนตรี โรงแรมเจริญโฮเต็ล อําเภอเมือง จังหวัดอุดรธานี
รัฐบาลไทย-ข่าวทำเนียบรัฐบาล-ลงพื้นที่จังหวัดสุพรรณบุรี
วันพุธที่ 31 มีนาคม 2564
ลงพื้นที่จังหวัดสุพรรณบุรี
รองปลัดฯ อําพันธุ์ ลงพื้นที่ตรวจเยี่ยมการพัฒนาองค์กร และมอบนโยบายเร่งด่วนที่สําคัญให้กับคณะเจ้าหน้าที่สํานักงานเกษตรและสหกรณ์จังหวัดสุพรรณบุรี
วันอังคารที่30มีนาคม2564นายอําพันธุ์เวฬุตันติรองปลัดกระทรวงเกษตรและสหกรณ์ลงพื้นที่ตรวจเยี่ยมและให้กําลังใจในการพัฒนาองค์กรการพัฒนาปรับปรุงสํานักงานสถานที่ทํางานให้Smartตามหลักการ5ส.เพื่อให้เกิดความสะดวกสะอาดความเป็นระเบียบเรียบร้อยอันจะเอื้อให้เกิดการเพิ่มประสิทธิภาพในการทํางานพร้อมทั้งมอบนโยบายเร่งด่วนที่สําคัญของกระทรวงเกษตรและสหกรณ์เพื่อเร่งขับเคลื่อนการดําเนินงานให้ประสบผลสําเร็จตามเป้าหมายโดยมีนางสาวพจนาเสมาเกษตรและสหกรณ์จังหวัดสุพรรณบุรีและคณะเจ้าหน้าที่ให้การต้อนรับ
รัฐบาลไทย-ข่าวทำเนียบรัฐบาล-รัฐบาลสนับสนุนองค์กรภาคประชาสังคม ร่วมเป็นหุ้นส่วนพัฒนาประเทศ ไฟเขียวแผนปฏิบัติการฯ ระยะที่ 1
วันพุธที่ 31 มีนาคม 2564
รัฐบาลสนับสนุนองค์กรภาคประชาสังคม ร่วมเป็นหุ้นส่วนพัฒนาประเทศ ไฟเขียวแผนปฏิบัติการฯ ระยะที่ 1
รัฐบาลสนับสนุนองค์กรภาคประชาสังคม ร่วมเป็นหุ้นส่วนพัฒนาประเทศ ไฟเขียวแผนปฏิบัติการฯ ระยะที่ 1
วันที่ 31 มี.ค.64 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวานนี้ว่า ครม. เห็นชอบร่างแผนปฏิบัติการด้านการส่งเสริมและพัฒนาองค์กรภาคประชาสังคม ระยะที่ 1 (พ.ศ.2564 – 2565) ตามที่กระทรวงการพัฒนาสังคมและความมั่นคงของมนุษย์เสนอ เพื่อเป็นกรอบการดําเนินงานส่งเสริมและพัฒนาองค์กรภาคประชาสังคม เนื่องจากปัญหาที่เกิดขึ้นกับสังคมไทยในปัจจุบันทั้งทางด้านเศรษฐกิจ สังคม การเมือง สิ่งแวดล้อม หรือปัญหาอื่น ๆ มีความซับซ้อนมากกว่าในอดีต ทําให้หน่วยงานรัฐไม่สามารถจัดการปัญหาได้อย่างมีประสิทธิภาพ จึงต้องส่งเสริมและพัฒนาองค์กรภาคประชาสังคม ซึ่งองค์กรภาคประชาสังคมเป็นกลไกสําคัญในการจัดการปัญหาของชุมชน ส่งเสริมการมีส่วนร่วมของประชาชนในการพัฒนาประเทศ
ร่างแผนปฏิบัติการฯ ฉบับนี้ มีวัตถุประสงค์เพื่อ 1) สนับสนุนองค์กรภาคประชาสังคมให้มีศักยภาพและมีบทบาทเป็นหุ้นส่วนการพัฒนาประเทศ 2) ผลักดันกฎหมาย นโยบาย และกลไกที่เกี่ยวข้องกับการส่งเสริมและพัฒนาองค์กรภาคประชาสังคมให้เกิดความเข้มแข็ง 3) ส่งเสริมสนับสนุนการจัดการความรู้และพัฒนาฐานข้อมูลองค์กรภาคประชาสังคม และ 4) สร้างกรอบทิศทางการส่งเสริมองค์กรภาคประชาสังคม ให้ภาคีภาครัฐ ภาคธุรกิจ และภาคประชาสังคมใช้เป็นแนวทางในการดําเนินงานต่อไป โดยการขับเคลื่อนจะดําเนินการภายใต้ 4 แผนงาน ด้วยงบประมาณ รวม 81 ล้านบาท ดังนี้ 1) แผนพัฒนาศักยภาพขีดความสามารถขององค์กรภาคประชาสังคมให้มีความเข้มแข็งและมีธรรมาภิบาล 2) แผนพัฒนากฎหมาย นโยบาย กลไก มาตรการเพื่อสนับสนุนและส่งเสริมองค์กรภาคประชาสังคม 3) แผนพัฒนาองค์ความรู้การศึกษาวิจัยเพื่อส่งเสริมและพัฒนาความเข้มแข็งองค์กรภาคประชาสังคม และ 4) แผนส่งเสริมสนับสนุนองค์กรภาคประชาสังคมให้เป็นหุ้นส่วนในการพัฒนาประเทศและเชื่อมโยงการทํางานในระดับภูมิภาคและประชาคมโลก
นางสาวรัชดา กล่าวด้วยว่า ร่างแผนปฏิบัติการฉบับนี้ จะเป็นเครื่องมือสําคัญในการเสริมสร้างศักยภาพขององค์กรภาคประชาสังคมให้เป็นหุ้นส่วนในการพัฒนาประเทศและเชื่อมโยงการทํางานในระดับภูมิภาคและระหว่างประเทศ อีกทั้งเป็นการส่งเสริมความร่วมมือระหว่างภาครัฐกับองค์กรภาคประชาสังคม ในการแลกเปลี่ยนความคิดเห็นเกี่ยวกับประเด็นทางสังคมอย่างสร้างสรรค์ เพิ่มโอกาสการทํางานร่วมกัน เพื่อนําไปสู่การแก้ปัญหาอย่างยั่งยืน
รัฐบาลไทย-ข่าวทำเนียบรัฐบาล-รัฐมนตรีฯ สุริยะ ให้ คณะผู้บริหาร บริษัท มิตซูบิชิ มอเตอร์ (ประเทศไทย) จำกัด เข้าพบ
วันพุธที่ 31 มีนาคม 2564
รัฐมนตรีฯ สุริยะ ให้ คณะผู้บริหาร บริษัท มิตซูบิชิ มอเตอร์ (ประเทศไทย) จํากัด เข้าพบ
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม คณะผู้บริหาร บริษัท มิตซูบิชิ มอเตอร์ (ประเทศไทย) จํากัด เข้าพบ  ณ ห้องชุณหะวัณ อาคารสํานักงานปลัดกระทรวงอุตสาหกรรม
วันนี้ (30 มีนาคม 2564) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้ คณะผู้บริหาร บริษัท มิตซูบิชิ มอเตอร์ (ประเทศไทย) จํากัด นําโดยนายโมะริคาซุ ชกคิ ประธานกรรมการ นายเออิอิชิ โคอิโตะ กรรมการผู้จัดการใหญ่ พร้อมคณะ เข้าเยี่ยมคารวะในโอกาสได้รับการแต่งตั้งเป็นผู้บริหารระดับสูงใหม่ พร้อมหารือถึงแนวทางความร่วมมือระหว่างบริษัทและกระทรวงอุตสาหกรรมในโอกาสต่อไป โดยมี นายกฤชนนท์ อัยยะปัญญา เลขานุการรัฐมนตรีว่าการกระทรวงอุตสาหกรรม นางสาวสุชาดา แทนทรัพย์ โฆษกกระทรวงอุตสาหกรรม นายณัฐพล รังสิตพล อธิบดีกรมส่งเสริมอุตสาหกรรม และผู้บริหารกระทรวงอุตสาหกรรม เข้าร่วม ณ ห้องชุณหะวัณ อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-การมีผลบังคับใช้ความตกลงมาตรการริเริ่มเชียงใหม่ไปสู่การเป็นพหุภาคี (Chiang Mai Initiative Multilateralisation: CMIM Agreement) ฉบับแก้ไขเพิ่มเติม
วันพุธที่ 31 มีนาคม 2564
การมีผลบังคับใช้ความตกลงมาตรการริเริ่มเชียงใหม่ไปสู่การเป็นพหุภาคี (Chiang Mai Initiative Multilateralisation: CMIM Agreement) ฉบับแก้ไขเพิ่มเติม
รัฐมนตรีว่าการกระทรวงการคลังและผู้ว่าการธนาคารกลางอาเซียน+3 (ประเทศสมาชิกอาเซียน จีน ญี่ปุ่น และเกาหลีใต้) ได้ลงนามในความตกลงมาตรการริเริ่มเชียงใหม่ไปสู่การเป็นพหุภาคี (Chiang Mai Initiative Multilateralisation: CMIM) ฉบับแก้ไขเพิ่มเติม
นางสาวกุลยา ตันติเตมิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า รัฐมนตรีว่าการกระทรวงการคลังและผู้ว่าการธนาคารกลางอาเซียน+3 (ประเทศสมาชิกอาเซียน จีน ญี่ปุ่น และเกาหลีใต้) ได้ลงนามในความตกลงมาตรการริเริ่มเชียงใหม่ไปสู่การเป็นพหุภาคี (Chiang Mai Initiative Multilateralisation: CMIM) ฉบับแก้ไขเพิ่มเติม ซึ่งความตกลงฉบับนี้จะมีผลบังคับใช้ตั้งแต่วันที่ 31 มีนาคม 2564 โดยมีวัตถุประสงค์หลักเพื่อเพิ่มประสิทธิภาพกลไกการให้ความช่วยเหลือทางการเงินระหว่างประเทศสมาชิกในภูมิภาคอาเซียน+3 โดยความตกลงฉบับนี้ มีสาระสําคัญประกอบด้วย
1. การเพิ่มสัดส่วนเงินช่วยเหลือที่สมาชิกจะให้ความช่วยเหลือระหว่างกันโดยไม่เชื่อมโยงกับความช่วยเหลือทางการเงินจากกองทุนการเงินระหว่างประเทศ (International Monetary Fund: IMF) จากเดิมร้อยละ 30 เป็นร้อยละ 40 ของวงเงินความช่วยเหลือสูงสุดที่จะได้รับ
2. การยินยอมให้สามารถเลือกสมทบหรือขอรับความช่วยเหลือภายใต้กลไก CMIM เป็นเงินสกุลท้องถิ่นตามหลักความสมัครใจ และภายใต้วงเงินรวมคงเดิมที่ 240 พันล้านดอลลาร์สหรัฐ
3. การแก้ไขประเด็นทางเทคนิคต่าง ๆ รวมถึงการยกเลิกการใช้อัตราดอกเบี้ยอ้างอิงกรุงลอนดอน (London Interbank Offered Rate: LIBOR) เป็นอัตราดอกเบี้ยอ้างอิง
โดยการแก้ไขความตกลงในครั้งนี้ เป็นการเสริมสร้างให้ CMIM ซึ่งเป็นกลไกให้ความช่วยเหลือที่สําคัญของภูมิภาคอาเซียน+3 มีประสิทธิภาพและความพร้อมในการดําเนินการอันเป็นประโยชน์กับประเทศไทยและสมาชิกเพิ่มขึ้น
สํานักนโยบายเศรษฐกิจระหว่างประเทศ สํานักงานเศรษฐกิจการคลัง
โทร. (02) 273-9020 ต่อ 3622
รัฐบาลไทย-ข่าวทำเนียบรัฐบาล-ไฟเขียว ตั้งกองทุนบำเหน็จบำนาญแห่งชาติ ช่วยมีเงินใช้หลังเกษียณ
วันพุธที่ 31 มีนาคม 2564
ไฟเขียว ตั้งกองทุนบําเหน็จบํานาญแห่งชาติ ช่วยมีเงินใช้หลังเกษียณ
...
แรงงานในระบบทุกกลุ่มต้องรู้ เกี่ยวกับกฎหมายฉบับล่าสุดที่ครม.มีมติเห็นชอบ นั่นก็คือ ร่างพระราชบัญญัติกองทุนบําเหน็จบํานาญแห่งชาติ พ.ศ. .... ซึ่งถือเป็นการสร้างวินัยการออมของประชาชนวัยทํางาน ในรูปแบบกองทุนสํารองเลี้ยงชีพภาคบังคับสําหรับแรงงานในระบบ โดยได้รับผลประโยชน์คืนในรูปแบบการจ่ายบําเหน็จบํานาญ ทําให้มีรายได้เพียงพอต่อการดํารงชีพหลังเกษียณ โดยมีกองทุนบําเหน็จบํานาญแห่งชาติ (กบช.) เป็นหน่วยงานกํากับดูแล
.
ใครบ้างที่ต้องเป็นสมาชิกของ กบช.?
ลูกจ้างที่มีอายุตั้งแต่ 15 - 60 ปี ทั้งลูกจ้างเอกชน ลูกจ้างชั่วคราวของราชการ พนักงานราชการ
เจ้าหน้าที่องค์การมหาชน และพนักงานรัฐวิสาหกิจ ที่ไม่ได้เป็นสมาชิกกองทุนสํารองเลี้ยงชีพ
.
สําหรับการจ่ายเงินสมทบเข้ากองทุนฯ กบช. จะกําหนดให้นายจ้างและลูกจ้างส่งเงินสมทบแต่ละฝ่าย ดังนี้
• ปีที่ 1 – 3 ไม่น้อยกว่าร้อยละ 3 ของค่าจ้าง
• ปีที่ 4 – 6 ไม่น้อยกว่าร้อยละ 5 ของค่าจ้าง
• ปีที่ 7 – 9 ไม่น้อยกว่าร้อยละ 7 ของค่าจ้าง
• ปีที่ 10 เป็นต้นไป ไม่น้อยกว่าร้อยละ 7 - 10 ของค่าจ้าง
โดยกําหนดเพดานค่าจ้างสูงสุดไม่เกิน 60,000 บาทต่อเดือน
กรณีลูกจ้างเงินเดือนน้อยกว่า 10,000 บาท ให้นายจ้างส่งเงินฝ่ายเดียว
หากลูกจ้างและนายจ้างต้องการส่งเพิ่ม สามารถส่งเพิ่มได้สูงสุดไม่เกิน 30% ของค่าจ้าง โดยไม่จํากัดเพดานค่าจ้าง
.
วิธีรับเงินจาก กบช.
เมื่อสมาชิกอายุครบ 60 ปี สามารถเลือกรับบําเหน็จหรือบํานาญรายเดือนเป็นระยะเวลา 20 ปี แบ่งเป็น 3 กรณี
1. กรณีเลือกบําเหน็จ ได้รับเงินเท่ากับจํานวนเงินสะสมที่ลูกจ้างส่ง เงินสมทบจากนายจ้าง รวมผลตอบแทน
2. กรณีเลือกบํานาญ แล้วต้องการเปลี่ยนเป็นบําเหน็จก็สามารถทําได้ เช่น รับบํานาญแล้ว 5 ปี ต้องเปลี่ยนเป็นบําเหน็จ จะได้รับเงินเท่ากับเงินบํานาญ 15 ปีที่เหลือ
3. กรณีที่ทุพพลภาพหรือเจ็บป่วยจนใกล้ถึงแก่ชีวิตก่อนครบอายุ 60 ปี เมื่อออกจากงานแล้ว จะขอรับเงินสะสม เงินสมทบ บางส่วนหรือทั้งหมดก็ได้
.
สิทธิประโยชน์ทางภาษี
ได้รับยกเว้นภาษีเงินได้บุคคลธรรมดา สําหรับเงินสะสมและเงินสมทบ เงินผลประโยชน์ และเงินที่ได้รับเมื่อเกษียณอายุ
.
ซึ่งการส่งเงินเข้ากองทุนฯ นี้ จะเป็นสร้างหลักประกันรายได้หลังเกษียณแก่ลูกจ้าง ทําให้นายจ้างมีการจัดสวัสดิการที่เหมาะสมแก่ลูกจ้าง และการออมภาคครัวเรือนที่เพิ่มขึ้นจะช่วยสนับสนุนให้เกิดการลงทุนภายในประเทศ อีกทั้งช่วยบรรเทาภาระงบประมาณการจัดสวัสดิการผู้สูงอายุในอนาคต
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
prev
next
ข่าวที่เกี่ยวข้อง
ไฟเขียว! ตรึงราคา LPG อีก 3 เดือน ลดค่าครองชีพประชาชน
ฉีดวัคซีนไข้หวัดใหญ่ – วัคซีนโควิด-19 ควรห่าง 4 สัปดาห์
ขยายเวลา! ยกเว้นภาษีหน้ากากอนามัย ถึง 30 ก.ย. 64
เฮ! อันดับไทยดีขึ้น ลดขยะพลาสติกในทะเลสําเร็จ
เดินหน้ากวาดล้างยาเสพติด เพื่อความมั่นคงของชาติ
รัฐบาลไทย-ข่าวทำเนียบรัฐบาล-ความคืบหน้าของโครงการเราชนะ ณ วันที่ 30 มีนาคม 2564
วันพุธที่ 31 มีนาคม 2564
ความคืบหน้าของโครงการเราชนะ ณ วันที่ 30 มีนาคม 2564
ความคืบหน้าของโครงการเราชนะ (โครงการฯ) ณ วันที่ 30 มีนาคม 2564 ประชาชนกลุ่มผู้ถือบัตรสวัสดิการแห่งรัฐ จํานวน 13.7 ล้านคน ได้มีการใช้จ่ายตั้งแต่วันที่ 5 กุมภาพันธ์ 2564 เป็นต้นมา จํานวน 69,339 ล้านบาท
ความคืบหน้าของโครงการเราชนะ (โครงการฯ) ณ วันที่ 30 มีนาคม 2564 ดังนี้ 1) ประชาชนกลุ่มผู้ถือบัตรสวัสดิการแห่งรัฐ จํานวน 13.7 ล้านคน ได้มีการใช้จ่ายตั้งแต่วันที่ 5 กุมภาพันธ์ 2564 เป็นต้นมา จํานวน 69,339 ล้านบาท 2) ประชาชนกลุ่มที่อยู่ในระบบฐานข้อมูลของแอปพลิเคชัน “เป๋าตัง” ในโครงการเราเที่ยวด้วยกันและคนละครึ่ง และกลุ่มประชาชนทั่วไปที่ลงทะเบียนทางเว็บไซต์ www.เราชนะ.com ที่ผ่านการคัดกรองคุณสมบัติเบื้องต้นและยืนยันการใช้สิทธิ์ร่วมโครงการฯ แล้ว จํานวน 16.8 ล้านคน และมีการใช้จ่ายวงเงินสิทธิ์สะสมตั้งแต่วันที่ 18 กุมภาพันธ์ 2564 เป็นต้นมา จํานวน 101,664 ล้านบาท และ 3) ประชาชนกลุ่มผู้ที่ต้องการความช่วยเหลือเป็นพิเศษที่ผ่านการคัดกรองคุณสมบัติแล้ว จํานวน 2.0 ล้านคน มียอดใช้จ่ายวงเงินสิทธิ์สะสมตั้งแต่วันที่ 5 มีนาคม 2564 เป็นต้นมา จํานวน 10,545 ล้านบาท ทําให้มีผู้ได้รับสิทธิ์ในโครงการฯ แล้ว รวมทั้งสิ้นจํานวน 32.5 ล้านคน คิดเป็นมูลค่าการใช้จ่ายหมุนเวียนในระบบเศรษฐกิจไทยแล้วกว่า 181,548 ล้านบาท ซึ่งเป็นการใช้จ่ายผ่านผู้ประกอบการร้านธงฟ้าราคาประหยัดพัฒนาเศรษฐกิจท้องถิ่นที่มีแอปพลิเคชัน “ถุงเงิน” ร้านค้าคนละครึ่งที่ตกลงยินยอมเข้าร่วมโครงการฯ รวมถึงผู้ประกอบการร้านค้าและผู้ให้บริการที่ลงทะเบียนเข้าร่วมโครงการฯ จํานวนทั้งสิ้นมากกว่า 1.2 ล้านกิจการ
รัฐบาลไทย-ข่าวทำเนียบรัฐบาล-ทส.เสริมทัพ ผู้นำยุคใหม่หัวใจสีเขียว ติวเข้ม หลักสูตร ปธส.รุ่นที่ 8
วันพุธที่ 31 มีนาคม 2564
ทส.เสริมทัพ ผู้นํายุคใหม่หัวใจสีเขียว ติวเข้ม หลักสูตร ปธส.รุ่นที่ 8
ทส.เสริมทัพ ผู้นํายุคใหม่หัวใจสีเขียว ติวเข้ม หลักสูตร ปธส.รุ่นที่ 8
ทส.เสริมทัพ ผู้นํายุคใหม่หัวใจสีเขียว ติวเข้ม หลักสูตร ปธส.รุ่นที่ 8
วันนี้ (31 มีนาคม 2564) เวลา 10.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานในพิธีเปิดการศึกษาอบรมหลักสูตรประกาศนียบัตรธรรมาภิบาลสิ่งแวดล้อม สําหรับนักบริหารระดับสูง รุ่นที่ 8 (ปธส.
รัฐบาลไทย-ข่าวทำเนียบรัฐบาล-ปลัดสธ. ติดตามการฉีดวัคซีนโควิด 19 รพ.ราชวิถี
วันพุธที่ 31 มีนาคม 2564
ปลัดสธ. ติดตามการฉีดวัคซีนโควิด 19 รพ.ราชวิถี
ปลัดกระทรวงสาธารณสุข ติดตามความพร้อมการจัดบริการวัคซีนโควิด 19 ประชาชนกลุ่มเสี่ยง ผู้สูงอายุ ผู้ป่วยโรคเรื้อรัง ที่โรงพยาบาลราชวิถี ล่าสุดบุคลากรทางการแพทย์และเจ้าหน้าที่ ได้รับการฉีดวัคซีนเข็มแรกแล้ว 80 เปอร์เซ็นต์
วันนี้ (31 มีนาคม 2564) ที่โรงพยาบาลราชวิถี กทม. นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า ได้มาดูความพร้อมการจัดบริการฉีดวัคซีนป้องกันโรคโควิด 19 ของโรงพยาบาลราชวิถี ซึ่งเป็นโรงพยาบาลขนาดใหญ่ พบว่าทําได้เป็นอย่างดี ฉีดได้วันละ 800 โดส โดยมี 4 จุดบริการ ครบทั้ง 8 ขั้นตอนตามมาตรฐาน ให้บริการสะดวก ลื่นไหลดี สถานที่อากาศถ่ายเทดี ไม่แออัด เจ้าหน้าที่มีความพร้อมในการฉีด
มีระบบเก็บวัคซีนที่ได้มาตรฐาน และมีการลงทะเบียน คัดกรอง, จุดเตรียมฉีดวัคซีน, จุดฉีดวัคซีน, จุดพักสังเกตอาการ 30 นาที มีทีมแพทย์พยาบาลพร้อมอุปกรณ์การแพทย์ ให้การดูแลใกล้ชิด, การลงทะเบียนหมอพร้อมก่อนกลับบ้าน การนัดหมายรับการฉีดเข็มที่ 2 และการติดตามอาการหลังฉีด 1 วัน, 7 วัน และ 30 วันทางไลน์หมอพร้อม และการติดตามจากบุคลากรของโรงพยาบาล
โดยวันนี้ ฉีดวัคซีนได้ 400 โดส เป็นวัคซีนแอสตร้าเซนเนก้าที่ได้รับจํานวน 1,600 โดส ให้กับบุคลากรทางการแพทย์ ประชาชนที่อายุมากกว่า 60 ปี และผู้ป่วยโรคเรื้อรัง เช่น โรคไตวาย มะเร็ง เบาหวาน ซึ่งจะมีรายชื่ออยู่ในระบบของโรงพยาบาล และมารับการฉีดวัคซีนตามนัดหมาย ภายหลังการฉีดไม่พบรายใดมีอาการไม่พึงประสงค์ มีเพียงบางรายที่มีไข้ เวียนศีรษะเล็กน้อย ซึ่งเป็นอาการที่พบได้ภายหลังการฉีดวัคซีนทั่วไปคาดว่าจะฉีดได้ครบภายในสัปดาห์นี้ สําหรับวัคซีนซิโนแวคที่โรงพยาบาลราชวิถีได้รับจํานวน 2,299 โดส ได้ฉีดเข็มที่ 1 ตั้งแต่วันที่ 1 มีนาคม 2564 ให้กับบุคลากรทางการแพทย์และเจ้าหน้าที่ที่สมัครใจรับวัคซีน ครอบคลุมประมาณร้อยละ 70 – 80 ของบุคลากรโรงพยาบาล ไม่พบรายใดมีอาการไม่พึงประสงค์รุนแรงเช่นกัน
*********************** 31 มีนาคม 2564
รัฐบาลไทย-ข่าวทำเนียบรัฐบาล-พม. รับมอบเงินบริจาคจากบริษัท เมืองเศรษฐกิจพอเพียง จำกัด และบริษัท จีทีอี เกรททู เอสท์ จำกัด ช่วยเหลือกลุ่มเปราะบางในสถานการณ์โควิด-19
วันพุธที่ 31 มีนาคม 2564
พม. รับมอบเงินบริจาคจากบริษัท เมืองเศรษฐกิจพอเพียง จํากัด และบริษัท จีทีอี เกรททู เอสท์ จํากัด ช่วยเหลือกลุ่มเปราะบางในสถานการณ์โควิด-19
พม. รับมอบเงินบริจาคจากบริษัท เมืองเศรษฐกิจพอเพียง จํากัด และบริษัท จีทีอี เกรททู เอสท์ จํากัด ช่วยเหลือกลุ่มเปราะบางในสถานการณ์โควิด-19
วันนี้ (31 มี.ค. 64) เวลา 13.00 น. ที่บริเวณโถงชั้น 1 กระทรวงการพัฒนาสังคมและความมั่นคงของมนุษย์ถนนกรุงเกษม สะพานขาว กรุงเทพฯ นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) รับมอบเงินบริจาคจํานวน 255,555 บาท จากบริษัท เมืองเศรษฐกิจพอเพียง จํากัด ซึ่งเป็นผู้ผลิตผลิตภัณฑ์เครื่องหมายการค้าภายใต้ชื่อ SKYMED และบริษัท จีทีอี เกรททู เอสท์ จํากัด ซึ่งเป็นผู้ผลิตซีรีย์ เรื่อง “BROTHERS The Series รักนะน้องชาย รักนายครับผม” โดยมีนาวาอากาศเอก (พิเศษ) คัมภีร์ คัมภีรญาณนนท์ ประธานกรรมการบริหารฯ บริษัท เมืองเศรษฐกิจพอเพียง จํากัด เป็นผู้มอบเงินบริจาค
นางพัชรี กล่าวว่า วันนี้ ตนขอขอบคุณบริษัท เมืองเศรษฐกิจพอเพียง จํากัด และบริษัท จีทีอี เกรททู เอสท์ จํากัด ที่ได้มอบเงินบริจาคให้กระทรวง พม. โดยศูนย์รับบริจาคกระทรวง พม. จะนําไปจัดซื้อเครื่องอุปโภคบริโภคที่จําเป็น อาทิ ผ้าอ้อมสําหรับเด็กแรกเกิด ผู้สูงอายุ และคนพิการ นมผงสําหรับเด็กแรกเกิด เป็นต้น เพื่อช่วยเหลือผู้รับบริการซึ่งเป็นกลุ่มเปราะบางทั้งเด็ก เยาวชน คนพิการ และผู้สูงอายุ รวมทั้งคนไร้ที่พึ่ง ในความดูแลของสถานสงเคราะห์และสถานคุ้มครองฯ สังกัดกระทรวง พม. รวมทั้งประชาชนที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) เนื่องจากกระทรวง พม. ไม่สามารถดําเนินการดูแลช่วยเหลือได้เพียงลําพัง จําเป็นต้องอาศัยภาคเอกชนและภาคประชาชน เข้ามามีส่วนร่วมบริจาคสิ่งของหรือเงินสด โดยกระทรวง พม. จะนําไปมอบให้ถึงมือและตรงตามวัตถุประสงค์ของผู้บริจาคทุกประการ
นางพัชรี กล่าวเพิ่มเติมว่า ทั้งนี้ ขอเชิญชวนพี่น้องประชาชนร่วมกันบริจาคสิ่งของและเงิน เพื่อช่วยเหลือกลุ่มเปราะบางและประชาชนที่ประสบปัญหาความเดือดร้อน และอยู่ในภาวะยากลําบาก ได้ที่ ศูนย์รับบริจาคกระทรวง พม. บริเวณชั้น 2 อาคาร กรมพัฒนาสังคมและสวัสดิการ กระทรวง พม. และโทรศัพท์ 0 2659 6476 หรือติดต่อศูนย์ช่วยเหลือสังคม ผ่านสายด่วน พม. โทร. 1300 บริการฟรี 24 ชั่วโมง
รัฐบาลไทย-ข่าวทำเนียบรัฐบาล-ร่างพระราชบัญญัติคณะกรรมการนโยบายบำเหน็จบำนาญแห่งชาติ พ.ศ. .... และร่างพระราชบัญญัติกองทุนบำเหน็จบำนาญแห่งชาติ พ.ศ. ....
วันพุธที่ 31 มีนาคม 2564
ร่างพระราชบัญญัติคณะกรรมการนโยบายบําเหน็จบํานาญแห่งชาติ พ.ศ. .... และร่างพระราชบัญญัติกองทุนบําเหน็จบํานาญแห่งชาติ พ.ศ. ....
ครม.มีมติเมื่อวันที่ 30 มี.ค.2564 อนุมัติหลักการร่าง พ.ร.บ.คณะกรรมการนโยบายบําเหน็จบํานาญแห่งชาติ พ.ศ. .... (ร่าง พ.ร.บ. คนบ.) และร่าง พ.ร.บ.กองทุนบําเหน็จบํานาญแห่งชาติ พ.ศ. .... (ร่าง พ.ร.บ. กบช.) ตามที่กระทรวงการคลังเสนอ
นางสาวกุลยา ตันติเตมิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า คณะรัฐมนตรีได้มีมติเมื่อวันที่ 30 มีนาคม 2564 อนุมัติหลักการร่างพระราชบัญญัติคณะกรรมการนโยบายบําเหน็จบํานาญแห่งชาติ พ.ศ. .... (ร่าง พ.ร.บ. คนบ.) และร่างพระราชบัญญัติกองทุนบําเหน็จบํานาญแห่งชาติ พ.ศ. .... (ร่าง พ.ร.บ. กบช.) ตามที่กระทรวงการคลังเสนอ และให้ส่งสํานักงานคณะกรรมการกฤษฎีกาตรวจพิจารณาอีกครั้งหนึ่ง
โฆษกกระทรวงการคลังกล่าวว่า ร่าง พ.ร.บ. คนบ. มีสาระสําคัญ คือ การกําหนดให้มีคณะกรรมการ นโยบายบําเหน็จบํานาญแห่งชาติ โดยมีนายกรัฐมนตรีเป็นประธาน และมีอํานาจหน้าที่ในการเสนอแนะนโยบาย แผนแม่บท และแนวทางการพัฒนาระบบบําเหน็จบํานาญให้ครอบคลุมผู้พ้นวัยทํางานทั้งหมด เพียงพอต่อการดํารงชีพ มีความเป็นธรรม และยั่งยืน รวมทั้งกํากับดูแลให้มีการประสานงานระหว่างหน่วยงานที่ดําเนินการหรือกํากับดูแลระบบบําเหน็จบํานาญ เพื่อให้มีการเชื่อมโยงระบบฐานข้อมูลเกี่ยวกับระบบบําเหน็จบํานาญของภาครัฐและเอกชน และเพื่อให้นโยบายด้านบําเหน็จบํานาญเป็นไปในแนวทางเดียวกัน
สําหรับสาระสําคัญของร่าง พ.ร.บ. กบช. คือ การจัดตั้งกองทุนบําเหน็จบํานาญแห่งชาติซึ่งเป็นกองทุนสํารองเลี้ยงชีพภาคบังคับสําหรับแรงงานในระบบที่มีอายุตั้งแต่ 15 – 60 ปี ครอบคลุมลูกจ้างเอกชน ลูกจ้างชั่วคราวส่วนราชการ พนักงานราชการ เจ้าหน้าที่องค์การมหาชน และพนักงานรัฐวิสาหกิจที่ไม่ได้เป็นสมาชิกกองทุนสํารองเลี้ยงชีพ เพื่อให้แรงงานในระบบได้มีการออมเพื่อการเกษียณเพิ่มเติม มีรายได้ไม่น้อยกว่าร้อยละ 50 ของรายได้ก่อนเกษียณซึ่งถือว่าอยู่ในระดับที่เพียงพอในการดํารงชีพ โดยให้มีการจ่ายเงินเข้ากองทุนจาก 2 ฝ่าย คือ ลูกจ้างและนายจ้าง ซึ่งเมื่ออายุครบ 60 ปี ลูกจ้างจะสามารถเลือกรับบําเหน็จหรือเลือกรับบํานาญเป็นระยะเวลา 20 ปี นอกจากนี้ กบช. จะทําหน้าที่เป็นศูนย์กลางในการบูรณาการฐานข้อมูลระหว่างหน่วยงานภาครัฐและเอกชนที่เกี่ยวข้องกับระบบบําเหน็จบํานาญ เพื่อให้มีระบบข้อมูลสําหรับใช้ประโยชน์ในการยกระดับการบริหารจัดการระบบการออมเพื่อการเกษียณอายุทั้งระบบ
สํานักนโยบายการออมและการลงทุน สํานักงานเศรษฐกิจการคลัง
โทร. 0 2273 9020 ต่อ 3643 โทรสาร 0 2273 9987
รัฐบาลไทย-ข่าวทำเนียบรัฐบาล-รองปลัดวธ.เป็นประธานกิจกรรมทำบุญตักบาตรเพื่อความเป็นสิริมงคลของกระทรวงวัฒนธรรม
วันจันทร์ที่ 5 เมษายน 2564
รองปลัดวธ.เป็นประธานกิจกรรมทําบุญตักบาตรเพื่อความเป็นสิริมงคลของกระทรวงวัฒนธรรม
รองปลัดวธ.เป็นประธานกิจกรรมทําบุญตักบาตรเพื่อความเป็นสิริมงคลของกระทรวงวัฒนธรรม
วันที่ ๒ เมษายน ๒๕๖๔ เวลา ๐๘.๓๐ น. นายกิตติพันธ์ พานสุวรรณ รองปลัดกระทรวงวัฒนธรรม เป็นประธานกิจกรรมทําบุญตักบาตรเพื่อความเป็นสิริมงคลของกระทรวงวัฒนธรรม โดยมี ผู้บริหารกระทรวงวัฒนธรรม ข้าราชการ และเจ้าหน้าที่เข้าร่วม ณ บริเวณด้านหน้าอาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ตรวจความพร้อมการอำนวยความสะดวกให้กับประชาชนในการเดินทางทางน้ำช่วงเทศกาลสงกรานต์ในพื้นที่จังหวัดชลบุรี
วันจันทร์ที่ 5 เมษายน 2564
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ตรวจความพร้อมการอํานวยความสะดวกให้กับประชาชนในการเดินทางทางน้ําช่วงเทศกาลสงกรานต์ในพื้นที่จังหวัดชลบุรี
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ลงพื้นที่ตรวจความพร้อมในการเปิดประเทศรองรับนักท่องเที่ยวชาวต่างชาติกลางเดือนเมษายนนี้ รวมทั้งในช่วงเทศกาลสงกรานต์ ในวันที่ 3 เมษายน 2564
ณ เมืองพัทยา อําเภอบางละมุง จังหวัดชลบุรี โดยมี นายสมพงษ์ จิรศิริเลิศ รองอธิบดีกรมเจ้าท่าให้การต้อนรับและรายงานสรุปดังนี้
1. โครงการก่อสร้างเสริมชายหาดจอมเทียน ดําเนินการ 2 ช่วง ช่วงที่ 1 ตั้งแต่ร้านลุงไสวถึงซอยนาจอมเทียน และช่วงที่ 2 ซอยนาจอมเทียน 19 ถึงซอยนาจอมเทียน 11 รวมระยะทาง 3,575 ม. ความกว้าง 50 ม. ใช้ทรายประมาณ 634,817 ลบ.ม. พร้อมทั้งก่อสร้างแหล่งทรายสํารอง ความยาว 225 ม. มีกําหนดแล้วเสร็จภายในเดือนพฤศจิกายน 2565 หากแล้วเสร็จจะช่วยฟื้นฟูระบบนิเวศน์ชายหาดจอมเทียนให้กลับมามีความสวยงาม ส่งเสริมการท่องเที่ยวกระตุ้นเศรษฐกิจ ช่วยสร้างรายได้สู่ประเทศ ในการนี้รัฐมนตรีช่วยว่าการกระทรวงคมนาคม ได้สั่งการให้สํานักงานเจ้าท่าภูมิภาคสาขาชลบุรีเร่งรัดดําเนินการให้แล้วเสร็จก่อนกําหนดและทยอยเปิดให้นักท่องเที่ยวได้ใช้ประโยชน์ รวมทั้งดูแลพื้นที่ก่อสร้างไม่ให้กระทบต่อทัศนียภาพของชายหาดและการท่องเที่ยว
2. ตรวจเยี่ยมศูนย์อํานวยความสะดวกและความปลอดภัยทางน้ําร่วมเทศกาลสงกรานต์ 2464 ณ ท่าเรือพัทยาใต้ (แหลมบาลีฮาย) ซึ่งจะเริ่มปฎิบัติงานตั้งแต่วันที่ 10-16 เมษายน 2564 โดยบูรณาการร่วมทุกหน่วยงานที่เกี่ยวข้อง มีอัตรากําลังเจ้าหน้าที่รวม 50 นาย ยานพาหนะรถยนต์ตรวจการ จํานวน 2 คัน เรือยนต์ตรวจการณ์ จํานวน 7 ลํา ออกตรวจตราเพื่อปราบปราบผู้ฝ่าฝืนกฎหมายการเดินเรือ ควบคุม ดูแล อํานวยความสะดวกแก่ประชาชน และนักท่องเที่ยวที่เดินทางสัญจรทางน้ํา รวมทั้งประชาสัมพันธ์ให้เจ้าของเรือ ผู้ประกอบการเรือ ผู้ควบคุมเรือ และผู้โดยสาร ปฏิบัติตามมาตรการเพื่อความปลอดภัยและมาตรการป้องกันการแพร่ระบาดของโรคติดเชื้อไวรัส COVID-19 ในช่วงเทศกาลสงกรานต์ โดยเคร่งครัด ในการนี้ท่านรัฐมนตรีช่วยว่าการกระทรวงคมนาคม ได้เน้นย้ําให้เจ้าหน้าที่ผู้ปฎิบัติงานต้องเข้มงวดมาตรการความปลอดภัยในการดูแลนักท่องเที่ยว รวมทั้งมาตราการป้องกันการแพร่ระบาดฯ และขอความร่วมมือประชาชนสวมหน้ากากอนามัยหรือหน้ากากผ้าทุกคน หมั่นล้างมือด้วยเจลแอลกอฮอล์ทุกครั้งที่ขึ้น - ลงเรือ ปฏิบัติตามคําแนะนําของนายเรือหรือผู้ควบคุมเรือ เจ้าหน้าที่ของรัฐโดยเคร่งครัด ทั้งนี้ หากพบเห็นการฝ่าฝืนกฎหมาย ข้อปฎิบัติหรือเหตุร้ายต่าง ๆ สามารถแจ้งได้ที่สายด่วย จท. 1199
รัฐบาลไทย-ข่าวทำเนียบรัฐบาล-[ข่าวจริง] วันจักรี 6 เม.ย. ประชาชนใช้บริการทางด่วนได้ฟรี 3 เส้นทาง
วันจันทร์ที่ 5 เมษายน 2564
[ข่าวจริง] วันจักรี 6 เม.ย. ประชาชนใช้บริการทางด่วนได้ฟรี 3 เส้นทาง
ตามที่มีการเผยแพร่ข้อมูลในสื่อต่างๆ เกี่ยวกับประเด็นเรื่อง วันจักรี 6 เม.ย. ประชาชนใช้บริการทางด่วนได้ฟรี 3 เส้นทาง ทางศูนย์ต่อต้านข่าวปลอมได้ดําเนินการตรวจสอบข้อเท็จจริงโดย การทางพิเศษแห่งประเทศไทย กระทรวงคมนาคม พบว่าประเด็นดังกล่าวนั้นเป็นข้อมูลจริง
การทางพิเศษแห่งประเทศไทย กระทรวงคมนาคม ได้ยกเว้นค่าธรรมเนียมผ่านทางพิเศษ 3 สายในวันจักรี ที่ 6 เม.ย. 2564 ตั้งแต่เวลา 00.01 น. – 24.00 น. เพื่อเป็นการอํานวยความสะดวกในการเดินทางให้กับประชาชน ช่วยลดภาระค่าใช้จ่าย ลดปัญหาการจราจรติดขัด รวมไปถึงกระตุ้นเศรษฐกิจด้วยการท่องเที่ยวของประชาชน โดยเส้นทางที่งดเก็บค่าธรรมเนียม มีดังนี้
– ทางพิเศษเฉลิมมหานคร (ทางด่วนขั้นที่ 1)
– ทางพิเศษศรีรัช (ทางด่วนขั้นที่ 2)
– ทางพิเศษอุดรรัถยา (บางปะอิน – ปากเกร็ด)
เพื่อให้ประชาชนได้รับข้อมูลข่าวสารที่ถูกต้องจากการทางพิเศษแห่งประเทศไทย กระทรวงคมนาคม สามารถติดตามได้ที่ www.mot.go.th หรือโทร. 0 2283 3000
หน่วยงานที่ตรวจสอบ : การทางพิเศษแห่งประเทศไทย กระทรวงคมนาคม
รัฐบาลไทย-ข่าวทำเนียบรัฐบาล-รมว.วธ.เป็นประธานพิธีเจริญพระพุทธมนต์ และพิธีตักบาตรพระสงฆ์ เนื่องในโอกาสวันคล้ายวันพระราชสมภพ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
วันจันทร์ที่ 5 เมษายน 2564
รมว.วธ.เป็นประธานพิธีเจริญพระพุทธมนต์ และพิธีตักบาตรพระสงฆ์ เนื่องในโอกาสวันคล้ายวันพระราชสมภพ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
รมว.วธ.เป็นประธานพิธีเจริญพระพุทธมนต์ และพิธีตักบาตรพระสงฆ์ เนื่องในโอกาสวันคล้ายวันพระราชสมภพ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
วันศุกร์ที่ ๒ เมษายน ๒๕๖๔ เวลา ๐๘.๐๐ น. พระธรรมธัชมุนี เจ้าอาวาสวัดปทุมวนาราม เป็นประธานพิธีฝ่ายสงฆ์ นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานฝ่ายฆราวาส ในพิธีเจริญพระพุทธมนต์ และพิธีตักบาตรพระสงฆ์ เนื่องในโอกาสวันคล้ายวันพระราชสมภพ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในวันศุกร์ที่ ๒ เมษายน ๒๕๖๔ โดยมีนายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม นายพิกิฏ ศรีชนะ เลขานุการรัฐมนตรีว่าการกระทรวงวัฒนธรรม นายประสพ เรียงเงิน รองปลัดกระทรวงวัฒนธรรม นายเกรียงศักดิ์ บุญประสิทธิ์ อธิบดีกรมการศาสนา ผู้บริหารกระทรวงวัฒนธรรม ข้าราชการ เจ้าหน้าที่ที่เกี่ยวข้อง และพุทธศาสนิกชนเข้าร่วม ณ ศาลาพระราชศรัทธา วัดปทุมวนาราม กรุงเทพมหานคร
รัฐบาลไทย-ข่าวทำเนียบรัฐบาล-รมว.วธ.ถวายแจกันดอกไม้และลงนามถวายพระพรสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เนื่องในโอกาสวันคล้ายวันพระราชสมภพ ๒ เมษายน ๒๕๖๔
วันจันทร์ที่ 5 เมษายน 2564
รมว.วธ.ถวายแจกันดอกไม้และลงนามถวายพระพรสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เนื่องในโอกาสวันคล้ายวันพระราชสมภพ ๒ เมษายน ๒๕๖๔
รมว.วธ.ถวายแจกันดอกไม้และลงนามถวายพระพรสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เนื่องในโอกาสวันคล้ายวันพระราชสมภพ ๒ เมษายน ๒๕๖๔
วันศุกร์ที่ ๒ เมษายน ๒๕๖๔ เวลา ๑๐.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม ถวายแจกันดอกไม้และลงนามถวายพระพรสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เนื่องในโอกาสวันคล้ายวันพระราชสมภพ ๒ เมษายน ๒๕๖๔ โดยมี นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม นายเอนก สีหามาตย์ ที่ปรึกษารัฐมนตรีว่าการกระทรวงวัฒนธรรม นายพิกิฏ ศรีชนะ เลขานุการรัฐมนตรีว่าการกระทรวงวัฒนธรรม ผู้บริหารและข้าราชการกระทรวงวัฒนธรรม ร่วมถวายแจกันดอกไม้และลงนามถวายพระพร ณ ศาลาสหทัยสมาคม ในพระบรมมหาราชวัง
รัฐบาลไทย-ข่าวทำเนียบรัฐบาล-การท่าเรือแห่งประเทศไทยร่วมลงนามในสัญญาเช่าที่ดินบริเวณคลังพระโขนง - บางจาก สำนักงานและคลังน้ำมัน อาคารและเขื่อนเทียบเรือบริเวณปากคลองบางจากและปากคลองเจ๊ก
วันจันทร์ที่ 5 เมษายน 2564
การท่าเรือแห่งประเทศไทยร่วมลงนามในสัญญาเช่าที่ดินบริเวณคลังพระโขนง - บางจาก สํานักงานและคลังน้ํามัน อาคารและเขื่อนเทียบเรือบริเวณปากคลองบางจากและปากคลองเจ๊ก
กับบริษัท ปตท. น้ํามันและการค้าปลีก จํากัด (มหาชน) โดยมี เรือโท กมลศักดิ์ พรหมประยูร ผู้อํานวยการการท่าเรือแห่งประเทศไทย นางสาวจิราพร ขาวสวัสดิ์ ประธานเจ้าหน้าที่บริหาร และกรรมการผู้จัดการใหญ่ บริษัท ปตท. น้ํามันและการค้าปลีก จํากัด (มหาชน) ร่วมลงนาม
เมื่อวันที่ 31 มีนาคม 2564 ณ อาคารที่ทําการ การท่าเรือแห่งประเทศไทย
เรือโท กมลศักดิ์ พรหมประยูร กล่าวว่า การลงนามฯ ดังกล่าว เป็นความร่วมมือในการใช้พื้นที่ของ กทท. เพื่อเสริมสร้างเสถียรภาพและความมั่นคงด้านพลังงานของประเทศ รองรับความต้องการพลังงานของผู้บริโภคในเขตภาคกลาง และสร้างความมั่นคงต่อเนื่อง สอดคล้องกับนโยบายของรัฐบาล รวมทั้งเป็นศูนย์กลางพลังงานของประเทศไทย ซึ่งคณะกรรมการ กทท. ได้พิจารณาให้บริษัท ปตท. น้ํามันและการค้าปลีก จํากัด (มหาชน) หรือโออาร์เป็นผู้เช่าพื้นที่ดังกล่าว ระยะเวลาสัญญา 15 ปี มีผลตั้งแต่วันที่ 1 กุมภาพันธ์ 2564 เพื่อให้ประเทศไทยมีความมั่นคงด้านพลังงานมากยิ่งขึ้น โดยมีพื้นที่เช่า ประกอบด้วย บริเวณคลังพระโขนง - บางจาก สํานักงานและคลังน้ํามัน อาคารและเขื่อนเทียบเรือบริเวณปากคลองบางจากและปากคลองเจ๊ก นอกจากจะเป็นการพัฒนาสินทรัพย์ให้เกิดมูลค่าเพิ่มเชิงเศรษฐศาสตร์ให้แก่ กทท. แล้ว ยังสนับสนุนการดําเนินงานและธุรกิจของโออาร์ ซึ่งเป็นองค์กรที่พัฒนาธุรกิจควบคู่ไปกับการพัฒนาสังคม โดยคํานึงถึงความรับผิดชอบด้านสังคม ชุมชน และสิ่งแวดล้อม เพื่อให้ดํารงอยู่ร่วมกันอย่างยั่งยืน
รัฐบาลไทย-ข่าวทำเนียบรัฐบาล-ผู้ช่วยรมว.วธ.เป็นประธาน "งานประกาศรางวัลสมาคมผู้กำกับภาพยนตร์ไทย ครั้งที่ ๑๑" ประจำปี ๒๕๖๔ (Thai film Dircetor Awards 2021)
วันจันทร์ที่ 5 เมษายน 2564
ผู้ช่วยรมว.วธ.เป็นประธาน "งานประกาศรางวัลสมาคมผู้กํากับภาพยนตร์ไทย ครั้งที่ ๑๑" ประจําปี ๒๕๖๔ (Thai film Dircetor Awards 2021)
ผู้ช่วยรมว.วธ.เป็นประธาน "งานประกาศรางวัลสมาคมผู้กํากับภาพยนตร์ไทย ครั้งที่ ๑๑" ประจําปี ๒๕๖๔ (Thai film Dircetor Awards 2021)
วันที่ ๔ เมษายน ๒๕๖๔ เวลา ๑๙.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้ นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เป็นประธาน "งานประกาศรางวัลสมาคมผู้กํากับภาพยนตร์ไทย ครั้งที่ ๑๑" ประจําปี ๒๕๖๔ (Thai film Dircetor Awards 2021)โดยมี นายประสพ เรียงเงิน รองปลัดกระทรวงวัฒนธรรม คุณอนุชา บุญยวรรธนะ นายกสมาคมผู้กํากับภาพยนตร์ไทย ผู้บริหารกระทรวงวัฒนธรรม ศิลปิน ดารา ผู้แทนหน่วยงานภาครัฐ ภาคเอกชน สื่อมวลชน และแขกผู้มีเกียรติ เข้าร่วม ณ โรงแรม เดอะสุโกศล กรุงเทพฯ
ทั้งนี้ มีผู้ได้รับรางวัล อาทิ รางวัลเชิดชูเกียรติผู้กํากับผู้มีคุณูปการต่อวงการภาพยนตร์ไทย ได้แก่ คุณ ชนะ คราประยูร
รางวัลนักแสดงนําชายยอดเยี่ยม ได้แก่ จิรายุ ตันตระกูล จากภาพยนตร์เรื่อง คืนยุติ-ธรรม
รางวัลนักแสดงนําหญิงยอดเยี่ยม ได้แก่ ราณี แคมเปน จากภาพยนตร์เรื่อง อีเรียมซิ่ง
รางวัลนักแสดงสมทบชายยอดเยี่ยม ได้แก่
พงศธร จงวิลาส จากภาพยนตร์เรื่อง อ้าย..คนหล่อลวง
รางวัลบทภาพยนตร์ยอดเยี่ยม ได้แก่ กัณฑ์ปวิตร ภูวดลวิศิษฏ์ จากภาพยนตร์เรื่อง คืนยุติ-ธรรม
รางวัลภาพยนตร์ยอดเยี่ยม ได้แก่ School Town King แร็ปทะลุฝ้า ราชาไม่หยุดฝัน บริษัท อายดรอปเปอร์ ฟิลล์ จํากัด โดยโปรดิวเซอร์ นันทวัฒน์ จรัสเรืองนิล
รัฐบาลไทย-ข่าวทำเนียบรัฐบาล-โครงการประกันภัยข้าวนาปี ปีการผลิต 2564
วันจันทร์ที่ 5 เมษายน 2564
โครงการประกันภัยข้าวนาปี ปีการผลิต 2564
วันจันทร์ที่ 5 เมษายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเปิดรับทําประกันภัยข้าวนาปี สําหรับปีการผลิต 2564 เพื่อสร้างหลักประกันความเสี่ยงให้แก่เกษตรกร โดยคิดเบี้ยประกันภัยสําหรับเกษตรกรที่เป็นลูกค้า ธ.ก.ส. 96 บาท/ไร่ ซึ่งรัฐบาลและธ.ก.ส.อุดหนุนค่าเบี้ยให้ ส่วนเกษตรกรทั่วไปคิดเบี้ยประกันภัยตามความเสี่ยงของพื้นที่ตั้งแต่ 55 - 230 บาท/ไร่ และรัฐบาลอุดหนุนให้ 55 บาท/ไร่ โดยความคุ้มครองที่เกษตรกรจะได้รับหากพื้นที่การเกษตรเสียหายจากน้ําท่วม ภัยแล้ง ไฟไหม้ หรือพายุ จํานวน 1,260 บาท/ไร่ และภัยจากโรคระบาดหรือศัตรูพืช 630 บาท/ไร่ เกษตรกรที่สนใจสอบถามรายละเอียดและทําประกันภัยได้ที่ ธ.ก.ส. ทุกสาขาทั่วประเทศ
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-พม. จับมือ สสส. และภาคีเครือข่าย จัดกิจกรรม สงกรานต์ปลอดภัย เช็คอินกับครอบครัว (โควิดยังไม่จบ : สวมหน้ากาก เว้นระยะห่าง ล้างมือ งดตั้งวงเหล้า-พนัน)
วันจันทร์ที่ 5 เมษายน 2564
พม. จับมือ สสส. และภาคีเครือข่าย จัดกิจกรรม สงกรานต์ปลอดภัย เช็คอินกับครอบครัว (โควิดยังไม่จบ : สวมหน้ากาก เว้นระยะห่าง ล้างมือ งดตั้งวงเหล้า-พนัน)
พม. จับมือ สสส. และภาคีเครือข่าย จัดกิจกรรม สงกรานต์ปลอดภัย เช็คอินกับครอบครัว (โควิดยังไม่จบ : สวมหน้ากาก เว้นระยะห่าง ล้างมือ งดตั้งวงเหล้า-พนัน)
วันนี้ (5 เม.ย. 64) เวลา 13.00 น. นายอนุกูล ปีดแก้ว รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) เป็นประธานเปิดกิจกรรมรณรงค์ “สงกรานต์ปลอดภัย เช็คอินกับครอบครัว” (โควิดยังไม่จบ : สวมหน้ากากเว้นระยะห่าง ล้างมือ งดตั้งวงเหล้า-พนัน) จัดโดยกระทรวงการพัฒนาสังคมและความมั่นคงของมนุษย์ (พม.) ร่วมกับสํานักงานกองทุนสนับสนุนการสร้างเสริมสุขภาพ (สสส.) มูลนิธิหญิงชายก้าวไกล และภาคีเครือข่าย ณ ห้องประชุมชั้น 2 กระทรวง พม. ถนนกรุงเกษม สะพานขาว กรุงเทพฯ
นายอนุกูล กล่าวว่า วันที่ 13 เมษายนของทุกปี เป็นวันสงกรานต์และถือเป็นวันขึ้นปีใหม่ไทย ซึ่งพี่น้องคนไทยจะเข้าร่วมกิจกรรมทางศาสนา รวมทั้งรดน้ําขอพรจากญาติผู้ใหญ่ เพื่อเป็นศิริมงคลแก่ตนเองและครอบครัว นอกจากนี้ เทศกาลสงกรานต์ยังมีวันสําคัญอีก 2 วัน คือ วันผู้สูงอายุ ตรงกับวันที่ 13 เมษายนของทุกปี และวันครอบครัว ตรงกับวันที่ 14 เมษายนของทุกปี ทั้งนี้ นับเป็นโอกาสที่ดีของทุกครอบครัวที่จะได้ใช้ช่วงเวลาอันมีค่านี้ในการทํากิจกรรมแห่งความสุขร่วมกัน รวมทั้งการเดินทางกลับภูมิลําเนาเพื่อพบปะสังสรรค์กับญาติพี่น้องและครอบครัว อย่างไรก็ตาม ในช่วงเวลาดังกล่าว ทุกคนยังคงต้องตระหนักถึงความปลอดภัยในสถานการณ์การแพร่ระบาดของโรคติดเชื้อไวรัสโคโรนา 2019 (โควิค-19) ดังนั้น เราต้องทํากิจกรรมต่างๆ ด้วยความระมัดระวัง ไม่ประมาท และการ์ดอย่าตก อีกทั้งต้องงดการจัดกิจกรรมตามที่รัฐบาลประกาศ และรักษาระยะห่างเมื่อเข้าไปในที่แออัด เพื่อสุขภาพที่ดีของตนเองและคนในครอบครัว ซึ่งการดูแลตนเองและดูแลครอบครัวให้ปลอดภัยจากโรคโควิด-19 เป็นการแสดงความรักในครอบครัวอีกรูปแบบหนึ่ง
นายอนุกูล กล่าวเพิ่มเติมว่า กระทรวง พม. ร่วมกับ สสส. มูลนิธิหญิงชายก้าวไกล และภาคีเครือข่าย จึงได้จัดกิจกรรมการรณรงค์ “สงกรานต์ปลอดภัย เช็คอินกับครอบครัว” (โควิดยังไม่จบ : สวมหน้ากาก เว้นระยะห่าง ล้างมือ งดตั้งวงเหล้า-พนัน) เพื่อสร้างความตระหนักให้ประชาชนร่วมทํากิจกรรม และใช้เวลาใกล้ชิดอยู่กับครอบครัวอย่างมีความสุข ปลอดภัยจากโรคโควิด-19 และขอถือโอกาสนี้ เชิญชวนประชาชนทุกคน ร่วมกิจกรรมส่งภาพความรักความอบอุ่นในครอบครัว หรือภาพการทํากิจกรรมครอบครัวเนื่องในวันสงกรานต์ ปลอดภัย ปลอดอบายมุข ผ่านทางเฟซบุ๊กกรมกิจการสตรีและสถาบันครอบครัว (สค.) ได้ตั้งแต่วันที่ 12-18 เม.ย.นี้ และจะประกาศผลเพื่อรับของรางวัล “เสื้อยืดสงกรานต์และปิ่นโตครอบครัว” จํานวน 20 รางวัล ในวันที่ 26 เม.ย. นี้